Rettens dom (Syvende Afdeling) af 11. juli 2019 –

IPPT PAN mod Kommissionen og REA

(Sag T-805/16)

»Voldgiftsbestemmelse – sjette og syvende rammeprogram for forskning, teknologisk udvikling og demonstration – afgørelse om inddrivelse ved modregning af Unionens fordringer i forbindelse med aftalernes opfyldelse – effektiv domstolsbeskyttelse – ret til at klage til Ombudsmanden – finansforordning – sikker fordring – berettiget forventning – princippet om forbud mod forskelsbehandling – princippet om god forvaltningsskik – magtfordrejning – erstatningsansvar inden for kontrakt – revisionsrapport – støtteberettigede omkostninger«

1. Retslig procedure – indbringelse af sag for Retten på grundlag af en voldgiftsklausul – Rettens kompetence defineret alene i artikel 272 og voldgiftsklausulen – anvendelse af den materielle ret, der finder anvendelse på kontrakten (Art. 272 TEUF) (jf. præmis 43)

2. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – kontrakter, indgået som led i et specifikt program for forskning, teknologisk udvikling og demonstration – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – foreligger ikke – ikke-støtteberettigede omkostninger (Art. 317 TEUF) (jf. præmis 61 og 115)

3. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – fordeling af bevisbyrden (Art. 272 TEUF) (jf. præmis 65)

4. Retslig procedure – indbringelse af sag for Retten på grundlag af en voldgiftsklausul – kontrakter indgået som led i et specifikt program for forskning, teknologisk udvikling og demonstration – Kommissionens afslag på at tage hensyn til supplerede vederlag ved vurderingen af den økonomiske karakter af personaleomkostninger i forbindelse med gennemførelsen af kontrakten – påstand om, at det fastslås, at disse fordringer ikke eksisterer – påberåbelse af princippet om beskyttelse af den berettigede forventning – uanvendelighed – grænser – overholdelse af princippet om loyal opfyldelse af kontrakterne (Art. 272 TEUF) (jf. præmis 95-97 og 117)

5. Retslig procedure – stævning – formkrav – klar og præcis fremstilling af de påberåbte anbringender – tilsvarende krav for argumenter, der fremføres til støtte for et anbringende (jf. præmis 101)

6. Retslig procedure – foranstaltninger med henblik på sagens tilrettelæggelse – bevisoptagelse – anmodning om fremsendelse af oplysninger – Unionens retsinstansers skønsbeføjelse (jf. præmis 122)

7. Den Europæiske Unions budget – finansforordning – inddrivelse af Unionens fordringer over for tredjemand – procedure for inddrivelse ved modregning – konklusionerne i en revisionsrapport – ingen betydning for anvendelsen af denne procedure (jf. præmis 132)

8. EU-ret – principper – ret til en effektiv domstolsbeskyttelse – rækkevidde (Den Europæiske Unions charter om grundlæggende rettigheder, art. 47) (jf. præmis 154 og 155)

9. Annullationssøgsmål – akter, der kan være genstand for søgsmål – begreb – udenretlig modregning mellem gældsposter og tilgodehavender vedtaget af Kommissionen på grundlag af forordning nr. 966/2012 – omfattet (Art. 263 TEUF; Europa-Parlamentets og Rådets direktiv 966/2012) (jf. præmis 171-173)

10. Annullationssøgsmål – søgsmål rettet mod en afgørelse om inddrivelse ved modregning af visse beløb betalt som led i en tilskudsaftale – restriktive foranstaltninger vedtaget på grundlag af artikel 263 TEUF eller artikel 272 TEUF – formaliteten – anbringender vedrørende kontraktbestemmelserne og den nationale ret, der finder anvendelse – afvisning (Art. 263 TEUF) (jf. præmis 176, 177 og 180)

11. Den Europæiske Unions budget – finansforordning – inddrivelse af Unionens fordringer over for tredjemand – procedure for inddrivelse ved modregning – fordringen bestridt af debitor – ingen betydning for anvendelsen af denne procedure (jf. præmis 190)

12. EU-ret – principper – beskyttelse af den berettigede forventning – betingelser – præcise løfter afgivet af administrationen (jf. præmis 206 og 207)

13. EU-ret – principper – ligebehandling – tilsidesættelse – begreb (jf. præmis 216)

14. EU-ret – principper – ret til forsvar – ret til kontradiktion – rækkevidde (jf. præmis 221)

15. Institutionernes retsakter – begrundelse – forpligtelse – rækkevidde – beslutning vedtaget i en sammenhæng, som er velkendt for adressaten (Art. 296 TEUF) (jf. præmis 224-226)

16. Annullationssøgsmål – anbringender – magtfordrejning – begreb (jf. præmis 234)

Angående

Dels en påstand støttet på artikel 263 TEUF om annullation af Kommissionens afgørelse af 6. september 2016 om at foretage inddrivelse af de af Kommissionen påståede fordringer i forhold til sagsøgeren i forbindelse med to kontrakter, der var indgået inden for rammerne af Det Europæiske Fællesskabs sjette rammeprogram for forskning, teknologisk udvikling og demonstration, via udligning af de beløb, som REA skylder sagsøgeren i henhold til en tilskudsaftale, som blev indgået inden for rammerne af Det Europæiske Fællesskabs syvende rammeprogram for forskning, teknologisk udvikling og demonstration, dels en påstand støttet på artikel 272 TEUF om, at det fastslås, at der ikke foreligger de af Kommissionen påståede fordringer i henhold til de to kontrakter, der var indgået inden for rammerne af ovennævnte rammeprogram, og at Kommissionen og REA tilpligtes at betale sagsøgeren 69623,94 EUR i henhold til tilskudsaftalen, som blev indgået inden for rammerne af ovennævnte syvende rammeprogram, med tillæg af morarenter.

Konklusion

1) Europa-Kommissionen frifindes.

2) Instytut Podstawowych Problemów Techniki Polskiej Akademii Nauk (IPPT PAN) bærer to tredjedele af sine egne omkostninger og betaler de af Forvaltningsorganet for Forskning (REA) afholdte omkostninger.

3) Kommissionen bærer sine egne omkostninger og betaler en tredjedel af de af IPPT PAN afholdte omkostninger.